Björn Borg

Björn Borg (Sweeds: [bjœːɳ bɔrj] ; gebore 6 Junie 1956) is 'n afgetrede professionele tennisspeler van Swede. Hy was bekend vir sy ongewone en opwindende speelstyl en het verskeie rekords gebreek. Hy word as een van die beste tennisspelers van alle tye beskou.

Borg het Wimbledon van 1976 tot 1980 vyf keer in 'n ry gewen,HAT Taal-en-feitegids, Pearson, Desember 2013,  meer as enige speler vantevore, totdat Roger Federer hom geëwenaar het. Borg het ook ses Franse Ope-toernooie ingepalm, wat later deur Rafael Nadal oortref is. Oor sy loopbaan wen hy 11 grandslamtitels in 'n totaal van 62 toernooie.

Sedert sy aftrede het hy 'n klerereeks bedryf. Hy het twee seuns, Robin (gebore in 1985) en Leo (gebore in 2003).

 Lewensloop 
duimnael|links|upright|Björn Borg in 1991
Borg is op 6 Junie 1956 in Stockholm gebore en word in Södertälje groot. Sy pa was 'n handelaar. Tennis was destyds taamlik onbekend in Stockholm en die omliggende gebiede. Borg beoefen dan ook "standaard" sportsoorte, soos yshokkie en sokker, totdat sy pa 'n tennisraket by 'n tafeltennistoernooi gewen het. Die jong Borg leer om met hierdie raket te speel en bemeester die spel op negejarige ouderdom.

Op laerskool is Borg deur Lennart Bergelin, 'n voormalige lid van die Sweedse Davisbeker-tennisspan raakgesien. Borg kon in yshokkie met beide sy linker- en regterhand speel. Hy het ook goeie voetwerk in sokker getoon. Borg was goed in sport, stewig gebou, met 'n belowende toekoms voor hom.

Op 14 wen Borg die Wimbledon-juniortitel en bereik die nommer een posisie op die ranglys vir juniors. In 1974 wen Borg sy eerste Grand Prix-toernooi, die Italiaanse Ope. In dieselfde jaar wen hy ook die Franse Ope by Roland Garros, sy eerste grandslamtitel, waarna daar nog vele sou volg.

Borg se bynaam was 'Mr. Cool', omdat hy nooit emosies op die baan gewys het nie. Daar is skertsend gevra of die man darem van vlees en bloed was, en nie dalk van ys nie. As gevolg hiervan kry hy ook ander byname, soos 'The Ice Man', 'Iceberg' en 'IceBorg'.

In 1982 beëindig Borg sy indrukwekkende tennisloopbaan op 26-jarige ouderdom. Hy was nie meer gemotiveerd om te wen nie en tennis was nie meer vir hom lekker nie.

In 1987 is hy in Internasionale Tennis se Heldesaal (Hall of Fame) vereer.

 Grand Slam-rekord 
duimnael|links|upright|Björn Borg (links) nadat hy die Franse Ope in 1975 gewen het
Die tabel toon Borg se prestasie tydens elk van die Grand Slam-toernooie in mansenkels waaraan hy deelgeneem het:

 Jaar Australiese Ope Franse Ope Wimbledon VSA-Ope1973 Nie deelgeneem nie Rondte 4 Kwarteindstryd Rondte 41974 Rondte 3 Wenner Rondte 3 Rondte 21975 Nie deelgeneem nie Wenner Kwarteindstryd Halfeindstryd1976 Nie deelgeneem nie Kwarteindstryd Wenner Eindstryd1977 Nie deelgeneem nie Nie deelgeneem nie Wenner Rondte 41978 Nie deelgeneem nie Wenner Wenner Eindstryd1979 Nie deelgeneem nie Wenner Wenner Kwarteindstryd1980 Nie deelgeneem nie Wenner Wenner Eindstryd1981 Nie deelgeneem nie Wenner Eindstryd Eindstryd

 Verwysings 

 Eksterne skakels 

  Björn Borg se ATP-profiel
  Björn Borg se ITF-profiel


Kategorie:Sweedse tennisspelers
Kategorie:Geboortes in 1956
Kategorie:Lewende mense